รัฐบาลไทยเดินหน้าปฏิรูปภาคการประมงทั้งระบบ จับมือประชาคมโลกร่วมรักษาทรัพยากรทะเลนำไปสู่ความยั่งยืนและความมั่นคงด้านอาหารต่อไป
รัฐบาลไทยเดินหน้าปฏิรูปภาคการประมงทั้งระบบ จับมือประชาคมโลกร่วมรักษาทรัพยากรทะเลนำไปสู่ความยั่งยืนและความมั่นคงด้านอาหารต่อไป แม้ประเทศไทยจะปลดใบเหลืองการทำประมง IUU ได้สำเร็จเมื่อวันที่ 8 มกราคม 2562 ที่ผ่านมาพลเอกประวิตร วงษ์สุวรรณ รองนายกรัฐมนตรี กล่าวในโอกาสเป็นประธานพิธีเปิดงานวันสากลในการต่อต้านการทำประมงผิดกฏหมาย ขาดการรายงาน และไร้การควบคุม (IUU DAY) ที่ประเทศไทย โดยกรมประมง กระทรวงเกษตรและสหกรณ์ ร่วมกับองค์การอาหารและเกษตรแห่งสหประชาชาติ (FAO) เป็นเจ้าภาพจัดขึ้น ว่าขณะนี้มีความคืบหน้าการรับซื้อเรือจำนวนหนึ่งแล้ว ส่วนเรืออีกส่วนที่เหลือก็รอการทำลายต่อไป โดยหลังจากนี้ไทยก็จะยังคงเดินหน้าทำตามกฏหมายที่สหภาพยุโรป หรือ อียูกำหนดต่อไปอย่างเข้มงวด รวมถึงผลักดันการแก้ไขปัญหา IUU ต่อเนื่องต่อไป แม้ประเทศไทยจะปลดใบเหลืองการทำประมง IUU ได้สำเร็จเมื่อวันที่ 8 มกราคม 2562 ที่ผ่านมา โดยไทยจะดำเนินการตามกฏระเบียบสากล เพื่อแสดงบทบาทและความรับผิดชอบอย่างเต็มที่ในการสร้างความตระหนักเกี่ยวกับภาคประมงที่จะส่งผลกระทบต่อความยั่งยืนของทรัพยากรประมง เช่นการผลักดันนโยบายประมงร่วมอาเซียน (ASEAN General Fisheries Policy) ควบคู่การวางรากฐานการแก้ไขปัญหาการทำประมงของประเทศไทยไปสู่การประมงอย่างยั่งยืน ทั้งด้านกฎหมาย การบริหารจัดการทรัพยากรประมง การติดตามควบคุมและเฝ้าระวัง การตรวจสอบย้อนกลับ ตลอดจนด้านแรงงานทั้งนี้ ที่ประชุมสมัชชาใหญ่แห่งองค์การสหประชาชาติ ได้ประกาศให้วันที่ 5 มิถุนายน ของทุกปี เป็นวันสากลในการต่อต้านการทำประมงผิดกฏหมาย ขาดการรายงานและไร้การควบคุม หรือ IUU DAY